CELEX: 32014D0742
Language: bg
Date: 2014-10-28 00:00:00
Title: Решение 2014/742/ОВППС на Съвета от 28 октомври 2014 година за отмяна на Обща позиция 2000/696/ОВППС за поддържане на специални ограничителни мерки, насочени срещу г-н Милошевич и лицата, свързани с него, и свързаните с нея общи позиции 98/240/ОВППС, 98/326/ОВППС, 1999/318/ОВППС и 2000/599/ОВППС

29.10.2014   
            
            
               BG
            
            
               Официален вестник на Европейския съюз
            
            
               L 308/99
            
         РЕШЕНИЕ 2014/742/ОВППС НА СЪВЕТА
   от 28 октомври 2014 година
   за отмяна на Обща позиция 2000/696/ОВППС за поддържане на специални ограничителни мерки, насочени срещу г-н Милошевич и лицата, свързани с него, и свързаните с нея общи позиции 98/240/ОВППС, 98/326/ОВППС, 1999/318/ОВППС и 2000/599/ОВППС
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:
   
               (1)
            
            
               На 10 ноември 2000 г. Съветът прие Обща позиция 2000/696/ОВППС (1).
            
         
               (2)
            
            
               С Обща позиция 2000/696/ОВППС беше приложено предвиденото в Обща позиция 2000/599/ОВППС на Съвета (2), съгласно което следва да се поддръжат специалните ограничителни мерки, насочени срещу г-н Милошевич и лицата, свързани с него.
            
         
               (3)
            
            
               В съответствие с това с Обща позиция 2000/696/ОВППС бяха преразгледани ограничителните мерки, предвидени в общите позиции на Съвета 98/240/ОВППС (3), 98/326/ОВППС (4) и 1999/318/ОВППС (5), за да се поддържат само тези ограничителни разпоредби, които са насочени срещу г-н Милошевич и лицата, свързани с него.
            
         
               (4)
            
            
               Г-н Милошевич и лицата, свързани с него, вече не представляват заплаха за укрепването на демокрацията и следователно няма основания тези ограничителни мерки да продължават да се прилагат.
            
         
               (5)
            
            
               Ето защо общи позиции 98/240/ОВППС, 98/326/ОВППС, 1999/318/ОВППС, 2000/599/ОВППС и 2000/696/ОВППС следва да бъдат отменени,
            
         ПРИЕ НАСТОЯЩОТО РЕШЕНИЕ:
   Член 1
   Общи позиции 98/240/ОВППС, 98/326/ОВППС, 1999/318/ОВППС, 2000/599/ОВППС и 2000/696/ОВППС се отменят.
   Член 2
   Настоящото решение влиза в сила в деня на публикуването му в Официален вестник на Европейския съюз.
   
      Съставено в Люксембург на 28 октомври 2014 година.
      
         
            За Съвета
         
         
            Председател
         
         G. L. GALLETTI
      
   
   
      (1)  Обща позиция 2000/696/ОВППС на Съвета от 10 ноември 2000 г. за поддържане на специални ограничителни мерки, насочени срещу г-н Милошевич и лицата, свързани с него (ОВ L 287, 14.11.2000 г., стр. 1).
   
      (2)  Обща позиция 2000/599/ОВППС на Съвета от 9 октомври 2000 г. за подкрепа на демократична СРЮ и незабавно отменяне на някои ограничителни мерки (ОВ L 261, 14.10.2000 г., стр. 1).
   
      (3)  Обща позиция 98/240/ОВППС от 19 март 1998 г. относно ограничителните мерки срещу Съюзна република Югославия, определена от Съвета на основание член J.2 от Договора за Европейския съюз (ОВ L 95, 27.3.1998 г., стр. 1).
   
      (4)  Обща позиция 98/326/ОВППС от 7 май 1998 г. относно замразяването на фондове, държани в чужбина от правителствата на Съюзна република Югославия и Сърбия, определена от Съвета на основание член J.2 от Договора за Европейския съюз (ОВ L 143, 14.5.1998 г., стр. 1).
   
      (5)  Обща позиция 1999/318/ОВППС от 10 май 1999 г. относно допълнителни ограничителни мерки срещу Съюзна република Югославия, приета от Съвета на основание член 15 от Договора за Европейския съюз (ОВ L 123, 13.5.1999 г., стр. 1).